b'\n_START_ARTICLE_\nJernej Ur\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nUr\xc5\xa1i\xc4\x8d je osnovno \xc5\xa1olo in 4 razrede latinske \xc5\xa1ole kon\xc4\x8dal v rojstnem kraju, ostale razrede gimnnazije in bogoslovje pa v Ljubljani (1801\xe2\x80\x931809). Po kon\xc4\x8danem \xc5\xa1tudiju je bil v letih 1809\xe2\x80\x931815 kaplan, katehet in u\xc4\x8ditelj v Radovljici, 1815 do 1819 pomo\xc4\x8dnik \xc5\xbeupnika v Kropi in od 1819 do smrti pa \xc5\xbeupnik v Kamni Gorici. Ur\xc5\xa1i\xc4\x8d se je \xc5\xbee pred mar\xc4\x8dno revolucijo, zlasti pa po njej v svoji okolici zelo zavzemal za raz\xc5\xa1iritev narodnega gibanja in narodnih akcij; plod teh prizadevanj je bila 1845 kot ena prvih na Kranjskem ustanovljena osnovna \xc5\xa1ola v Kamni Gorici. Isto\xc4\x8dasno pa je tudi zbiral gradivo za doma\xc4\x8do zgodovino in ga ob\xc4\x8dasno po\xc5\xa1iljal ljubljanskemu muzeju, ter spisal Zernje za slovensko zgodovino (1849) z opisom nekdanjih fu\xc5\xbein za \xc5\xbeelezo in jeklo v Kolnici pri  Kamni Gorici, in o razvalinah Lipni\xc5\xa1kega gradu.'